യുവാവിെന്റ അപകടമരണം: പൊലീസ് അനാസ്ഥക്കെതിരെ പ്രതിഷേധം തലശ്ശേരി: അമിത വേഗതയിലോടിയ ആഡംബര കാറിടിച്ച് സ്കൂട്ടര് യാത്രികനായ ബി.ടെക് വിദ്യാര്ഥി ചമ്ബാട് എഴുത്തുപളളി ആമിനാസില് അഫ് ലാഹ് ഫറാസ് മരിച്ച സംഭവത്തില് പ്രതിയെ പിടികൂടാത്ത പൊലീസ് നടപടിക്കെതിരെ പ്രതിഷേധമുയരുന്നു. ജൂലൈ 20നാണ് അപകടമുണ്ടായത്. ഒന്നര മാസം പിന്നിട്ടിട്ടും കാര് ഓടിച്ചിരുന്നയാളെ പിടികൂടാതെ പൊലീസ് കേസില് കുറ്റകരമായ അനാസ്ഥ തുടരുകയാണെന്നാണ് നാട്ടുകാരുടെ ആക്ഷേപം.കേസില് കുറ്റാരോപിതനായ കതിരൂര് ഉക്കാസ്മൊട്ടയിലെ ഒമേഴ്സില് റൂബിന് ഒമര് നല്കിയ മുന്കൂര് ജാമ്യഹരജി തലശ്ശേരി ജില്ല സെഷന്സ് കോടതി കഴിഞ്ഞയാഴ്ച തള്ളിയിരുന്നു. റൂബിന് മുന്കൂര് ജാമ്യം അനുവദിക്കരുതെന്ന് അപേക്ഷിച്ച് ഉമ്മ ഫാസിലയും കോടതിയെ സമീപിച്ചു. തെളിവുകള് നശിപ്പിച്ച് പ്രതികളെ സംരക്ഷിക്കാന് ശ്രമംനടക്കുന്നു, പ്രതിയുടെ കൂടെ അന്നേദിവസം കാറിലുണ്ടായിരുന്ന കൂട്ടുകാര്ക്ക് കുറ്റകൃത്യത്തില് എത്രത്തോളം പങ്കാളിത്തമുണ്ടെന്ന് കണ്ടെത്തണം തുടങ്ങിയ ആവശ്യങ്ങള് ഉന്നയിച്ചാണ് അഡ്വ. കെ. വിശ്വന് മുഖേന ഉമ്മ ഫാസില ജാമ്യഹരജിയില് കക്ഷി ചേര്ന്നിരുന്നത്. ഇവരുടെ വാദവും കൂടി പരിഗണിച്ചതിന് ശേഷമാണ് കുറ്റാരോപിതന് കോടതി മുന്കൂര് ജാമ്യം നിഷേധിച്ചത്. നില്പുസമരവുമായി സംഘടനകള് അഫ്ലാഹ് ഫറാസിെന്റ ഘാതകരെ പിടികൂടാത്തതില് പ്രതിഷേധിച്ച് കേരള മുസ്ലിം ജമാഅത്ത്, എസ്.വൈ.എസ്, എസ്.എസ്.എഫ് എന്നിവയുടെ സംയുക്താഭിമുഖ്യത്തില് തലശ്ശേരി പൊലീസ് സ്റ്റേഷന് പരിസരത്ത് നില്പുസമരം നടത്തി. പാനൂര് സോണ് കേരള മുസ്ലിം ജമാഅത്ത് സെക്രട്ടറി വി. മമ്മു ഉദ്ഘാടനം ചെയ്തു. ആര്.സി. മുഹമ്മദ് അധ്യക്ഷത വഹിച്ചു. എം. മുസ്തഫ, അബ്ദുറഹിമാന് കെന്സ്, കെ. അജ്മല്, ഷമ്മാസ് എന്നിവര് സംസാരിച്ചു.